 Poezia lui Paul Celan in pictura lui Anselm Kiefer - vizualul limbajului si "traducerea" picturala Paul Peisah Antschel (n 23 noiembrie 1920, Cernauti - d 20 aprilie 1970, Paris), cunoscut sub pseudonimul Paul Celan, este autorul celebrului poem Todesfuge (Tangoul Mortii) cea mai renumita si citata poezie de limba germana de dupa 1945 Poet de prima marime in literatura universala, el ia contact cu avangarda inca din perioada premergatoare razboiului datorita relatiilor avute cu Tzara, Fondane si Voronca 1 in viziunea lui J M Coetzee poemele lui Celan sunt "emblematice" pentru secolul XX - "in Germania el a fost destul de repede acceptat si chiar adulat, desi semnalul pe care il dadea era de condamnare a crimelor nazismului Ermetic, pentru cei mai putin obisnuiti cu versul modern, a fost apreciat de cunoscatori ai limbii germane "2 Dupa cum sustine Mircea tugulea, "Celan a avut nevoie de o iesire din propria sa limba de cultura pentru a configura o estetica personala, de tip nou, descentrata, deformalizanta "3 Tangoul Mortii pare sa fi devenit poemul canonic al "poeziei de dupa Auschwitz" Scris in 1944, acesta intruneste experienta personala a poetului din lagarele de munca, dar si informatii dobandite ulterior despre lagarele mortii in timpul razboiului Celan supravietuieste celor doi ani cumpliti din lagarul de la Tabaresti si afla despre moartea parintilor sai Va fi impovarat toata viata de vina de a fi supravietuit lagarului spre deosebire de parinti, simtind ca i-a abandonat cind s-a salvat de deportarea in Transnistria si transforma aceasta experienta in cel mai grav autorepros si intr-o trauma psihica de nevindecat 4 O prima varianta tradusa in limba romana sub denumirea de Tangoul Mortii este publicata in 1947, insa denumirea avea sa fie modificata in Todesfuge pentru publicarea din 1948 in limba germana imaginea din deschiderea poemului - "laptele negru al diminetii" (schwatze Milch der Fruhe) este asociata cu imagini similar paradoxale prezente in creatia lui Georg Trackl, dar denota si influenta suprarealismului romanesc 5 Titlul de Todestango, iar mai apoi Todesfuge, este inpirat de practicile perverse ale membrilor SS, de a pune muzica la difuzoare in timp ce condamnatii sapau groapa comuna 6 1 Boris Marian, Paul Celan si vina tragica in Contemporanul, 2 idem 3 Mircea tugulea apud stefan Borbely, Paul Celan si avangarda, in www revista-apostrof ro 4 Boris Marian 5 Ryan Judith, The Cambridge introduction to German Poetry,Cambridge University Press, 2012, sintagma "lapte negru" este preluata de la Rose Auslaender, o concetateana din Cernauti 6 Boris 1 Moartea este omniprezenta in opera lui Celan, rima germana "dureroasa" fiind completata de o muzicalitate ce tradeaza aceeasi obarsie einica (Bach, Schubert, Wagner, Mahler, Brahms) - "Lumea-i o fiara in chinurile facerii  despuiata se chirceste sub cerul noptii  Dumnezeu este urletul ei  teme-te pentru mine  nu misca " insa in Tangoul Mortii cea mai pregnanta trasatura ramane interferenta dinte elementele opuse - germanul si evreiescul, parul blond si parul brunet, muzica si moartea, frumusetea si violenta Afirmatia "moartea este un mester german" erupe in contrapunctul poemului cu un efect sinistru Poemul se incheie prin surprindera in antiteza a celor doua figuri feminine: femeia chintesential germana, Margarete si Shulamith (personajul biblic din Cantarea Cantarilor) Poezia lui Celan a fost mijlocul prin care au fost "traduse in limbaj, in forma poetica, ororile lagarelor de concentrare, transformand trauma in lirism, istoria in poezie, atrocitatea in estetica" 7 Mitologia este unul dintre mijloacele tematice la care apeleaza Kiefer pentru a atrage atentia asupra ororii celui de-al Treilea Reich, dar dincolo de incercarea acceptarii istoriei nationale in speranta ca astfel trecutul ar putea fi "exorcizat de fantasmele sale", exista mereu un semn de alarma, un avertisment, dupa cum subliniaza observatiile lui Mark Rosenthal: "Razboiul, ca tragedie pentru victimele inocente si familiile lor, dar si pentru cei trimisi sa lupte, alaturi de soarta subsecventa a natiunilor si populatiei ramase sa reconstruiasca ceea ce a fost devastat fizic si psihic, sunt subiectele profunde ale artei lui Kiefer Pentru el razboaiele din iraq, Afghanistan si Orientul Mijlociu sunt ultimele instante ale unei tragedii devenita manifesta Kiefer si-a transpus punctul de vedere si in viata personala, refuzand sa viziteze SUA in timpul perioadelor in care a fost implicata in razboi, dupa modelul lui Beuys care a evitat astfel de calatorii in timpul razboiului din Vieinam"8 alaturate declaratiei artistului: " nu este nimic altceva decat istoria care se repeta Auschwitz-ul, din nefericire, nu exclude alte Auschwitz-uri "9 "Tragedia este prezenta in fiecare tusa"10 in aceasta opera a carei vocatie este denuntarea raului cauzat de incercarea esuata a suprapunerii istoriei cu mitologia Arasse sesizeaza referindu-se la aceasta conjugare dintre istorie si mitologie: "Kiefer nu este Jung Cand Jung a declarat ca Wotan este atributul fundamental al psihicului german (1936), a continuat in 1945 afirmand ca mitul a fost implinit si cea mai mare parte a Europei zace in ruine Pentru Kiefer mitul nu este implinit, ci a fost distrus de istorie tocmai prin 7 Lisa Saltzman, Visual Culture and the Holocaust, Rutgers University Press, 2001, p 75 8 Mark Rosenthal, "Art With a Purpose: The Continuing Saga of Anselm Kiefer", p 26 9 Stephanie D’Alessandro, op cit , p 73 10 Anne Coffin Hanson apud Rosenthal, Mark, op cit , p 25 2 incercarea punerii lui in practica Daca lucrarile comemorarii devin acte ale jelirii si scopul agatarii de trecutul german este acela de a ucide mortii, atunci mortii in cauza nu sunt altii decat determinarile culturale care constituie sinele artistului Kiefer nu jeleste nazismul ci cultura germana, dat fiind ca aceasta constituie substanta propriei lui identitati artistice "11 Pentru a putea deveni "artist german dupa Holocaust" trecutul trebuie reabilitat prin clarificarea "tarei" care a facut posibila apropierea dintre cultura germana si ideologia celui de-al Treilea Reich: "Miza acestor acte de comemorare care se extind in opera lui Kiefer din 1969 si pana in 1990 este intrebarea: Cum poate fi cineva artist [german] de vreme ce elementele cultural-artistice ale identitatii germane au fost iremediabil compromise prin abilitatea lor de-al satisface si servi pe cel de al Treile Reich insasi?"12 Pe langa "alegoria" mitologica, concentrata in special in jurul Bataliei de la Teutoburg si a lumii intunecate a Nibelungilor, caci sa nu uitam "Germania este tara care nu a renuntat niciodata la identificarea ludica cu mitul Nibelungilor"13, Kiefer apeleaza in perioada imediat urmatoare (inceputul anilor 1980) si la alte "mijloace" pentru a transpune problematica nazista: peisajul, arhitectura nazista si "ilustrarea" picturala a poeziei lui Paul Celan, Tangoul mortii, in cadrul vastei serii dedicate celor doua personaje feminine ale poemului - Margarete si Shulamith Modul in care Kiefer opereaza cu subiectele mitologice sau literare, referindu-se la nume precum Lilith, iason, Medea, isis sau Osiris sau la cele din literatura recenta ca Margareta si Sulamith ale lui Celan, ori personaje ale scriitoarei ingeborg Bachman, este strans legat si de aura cu care timpul a invaluit aceste nume Materialele neconventionale utilizate de el nu desemneaza o transpunere improprie a subiectului, ci caracterul stratificat si fragmentar al materiei complexe a mitologiei si a simbolurilor, pe care le surprinde prin sedimentari vizuale El nu propune o abordare stiintifica a mitului, ba chiar dimpotriva, nici o exegeza studiata nu va fi capabila sa reordoneze aceste fragmente pentru a reconstitui imaginea initiala 14 Poate, cele mai emotionante lucrari ale lui Kiefer, inspirate din literatura recenta, sunt cele din seria dedicata versurilor finale ale Tangoului mortii al lui Celan: "Aurul parului tau Margareta  Cenusa parului tau Shulamith", versuri care devin simbolul sfarsitului sinergiei dintre cele doua popoare: german si evreu Numele celor doua femei aminteste de eroinele 11 Daniel Arasse, op cit , p 131 12 idem 13 Alan Milchman, Alan Rosenberg, Postmodernism and the Holocaust, Rodopi, 1998, p 304 14 Francis Barker, Peter Hulme, Margaret iversen, Postmodernism and the re-reading of modernity, Manchester University Press ND, 1992, p 234 3 biblice, Sulamita din "Cantarea cantarilor" si Maria din Noul Testament, facand aluzie la sciziunea paradoxala dintre iudaism si crestinism, dar si la doctrinele antisemite ale catolicismului, caci, sa nu uitam, Hitler era un catolic devotat Primele doua lucrari dedicate temei, datand din 1981, se refera mai mult la personajul Sulamith, reprezentata ca o figura de femeie cu parul dat peste fata, asezata in fata unui peisaj citadin, pe al carei trup si picioare se prelinge sangele poporului evreu ranit Cea de-a doua prelucrare a temei, realizata la o distanta de aproape zece ani, exclude elementul figurativ, personajele fiind reprezentate prin simpla aparitie a numelor lor si folosirea diferitelor materiale pentru a le evoca parul: cenusa si fire de par uman pentru Sulamith si paie pentru a realiza parul de aur al Margaretei Astfel, Margareta nu se identifica doar cu Maria, ci si cu personajul feminin cu acelasi nume din Faust al lui Goethe, care este intinsa pe un pat de paie, devenind o alegorie a culturii germane Mai mult chiar, Margareta lui Kiefer, devine "figura blonda (strohnblond trad literal prin blond pai) a femeii germane"15, intrupata prin metonimie sub forma paielor Ea poate fi privita astfel, ca fiind relationata cu retorica nationalist-germana a sangelui si pamantului, care lega inextricabil puritatea rasiala de aparteneta geografica in aceasta sinergie dintre creatia lui Paul Celan si cea a lui Anselm Kiefer, arta si istoria sunt implicate intr-o relatia complexa si inconfortabila Expozitia "Fur Paul Celan" de la Galeria Taddaeus Ropac, Paris din 2006 face referinte la mitologia germana prin intermediul operei poetului roman, un mare admirator al literaturii si limbajului german Poezia este o sursa importanta de inspiratie pentru pictorul Anselm Kiefer: "ca geamandurile in mare inot spre ele de la una la urmatoarea; fara ele sunt pierdut "16 Seria dedicata poemelor lui Celan, si in special Tangoului Mortii, debuteaza in 1980, insa pictorul a continuat sa-si numeasca panzele Margarete sau Sulamith timp de mai bine de 25 de ani Alaturi de lucrarile dedicate exclusiv Tangoului, expozitia cuprinde doua lucrari care se adreseaza direct poetului sau altor lucrari ale sale - Floarea de cenusa, pentru Paul Celan si Fulgii negrii Floarea de cenusa este cea mai vasta pictura creata, iar realizarea ei a durat 15 ani Pictura e in sine o ruina - o sala de ceremonii asociata cu versurile uneia din poeziile lui Celan - "Sunt singur, pun floarea de cenusa   intr-o sticla plina de intuneric " Griul monoton al lucrarii este generat de stratul de cenusa si praf ce o acopera; in zona centrala atarna in jos un fir de floarea soarelui Semintele raspandite pe podea si lutul crapat, uscat al lucrarii sugereaza sterilitatea solului 15 Lisa Saltzman apud Joan Gibbons, op cit , p 84 16 Gerryco23 wordpress com 4 Pictura Fur Paul Celan este acoperita partial cu deja emblematicele carti de plumb ale lui Kiefer (realizate din acoperisul Catedralei din Koln care i-a survenit in urma reparatiilor din 1985) Pentru pictor plumbul este un material esential, probabil datorita similitudinii pe care o identifica intre acesta si natura umana - "Este in continua transformare Este schimbator Plumbul a fost intotdeauna o materie pentru idei " Privit din prisma alchimiei, plumbul este fascinant datorita caracterului sau dihotomic: pe de o parte e foarte greu si conectat cu Saturn, iar pe de alta parte prezenta argintului in componenta sa este o dovada palpabila a unei evolutii viitoare spre un nivel spiritual superior in cadrul expozitiei, cele doua lucrari -Pentru Paul Celan si Fulgii negrii sunt plasate vizavi una de cealalta Ambele dau impresia unui strat vag de zapada ce acopera solul - evocand gheata si zapada prezente frecvent in poezia lui Celan, asociate cu peisajul Holocaustului, ca simboluri ale uitarii si linistii ce acoperea Europa acelor vremuri in Fulgi negrii peisajul dezolant este taiat de brazde din care se ridica tulpini ce amintesc de scrierea ebraica sau cea cuneiforma Unii critici au vazut in aceste tulpini structuri similare celor ale gardurilor de sarma ghimpata, dar pot fi si trimiteri la mitica padure germana Cartea de plumb cu aspectul ei carbonizat este imaginea rugurilor pe care nazistii ardeau cartile, practica ce a culminat prin implinirea profetiei lui Heinrich Heine: "Acolo unde se ard carti se va sfarsi prin a arde oameni " Lucrarea isi are sursa de inspiratie in opera aceluiasi Celan, intr-un pasaj ce e o trimitere directa la moartea tragica a parintilor sai (tatal mort de tifos, iar mama executata fiindca devenise prea slabita pentru a mai muncii), iar versurile sunt inscrise in brazde, pierzandu-se spre orizont - "Toamna a sangerat, mama, zapada m-a strapuns cu arsura ei  Mi-am cercetat inima ca sa poata jeli,  Am gasit - oh, respiratia primaverii  era asemenea tie " "A-l traduce pe Celan inseamna riscul de a instraina o voce deja straina ", e coincis, obscur " cuvintele lui par sa iasa doar pe jumatate din umbra " Acesta este motivul pentru care orice traducere din Celan devine o mare incercare Dupa cum afirma John Felstiner, unul din traducatorii lui Celan in limba engleza - "traducerea, ca si parodia, implica deopotriva criticism si creativitate "17 Panzele lui Kiefer au o suprafata dramatica, o grandoare decadenta, strabatute de brazde, imagini si cuvinte Suprafetele sunt simultan insensibile si iluzioniste, materialele literale si totusi referentiale Subiectul isi imprima adanc amprenta asupra suprafetei in Sulamith Memorialul Soldatilor germani, al lui Wilhelm Kreis, este redat asemenea unui crematoriu - caramida este acoperita cu cenusa, lanternele laterale stinse, iar in 17 Petre Solomon despre Paul Celan - www romlit ro 5 coltul de sus, asemenea unui epitaf este inscriptionat numele Sulamith Astfel, acest "templu" al eroismului german se transforma intr-un spatiu comemorativ cu o natura distincta Sulamith, prin simpla prezenta a numelui, devine un fel de cifru pentru Kiefer si reprezentarile sale asimptomatice ale Holocaustului 18 imaginea poetica "cenusa parului tau Shulamith" odata transpusa in pictura se transforma, paradoxal, nu in imagine, ci in cuvant- Sulamith "Kiefer refuza sa traduca poezia lui Celan in limbajul picturii, chiar daca o alege drept subiect Evita reprezentarea desi e prins in capcana acesteia si astfel figurand imposibilitatea figurarii, traducand insasi imposibilitatea traducerii si reprezentand imposibilitatea reprezentarii, Sulamith al lui Kiefer refuza subiectul istoric, transformand continutul in pura abstractie, chiar daca imaginea ramane ancorata in domeniul contestabil al picturii " 19 Desi figura umana lipseste, acest iconoclast al picturii contemporane, reusesete sa evoce prezenta prin absenta si acesta este unul dintre punctele comune dintre opera sa si creatia lui Celan, si cel din urma a redat oroarea Holocaustului fara a o numi direct Suprafata framantata a panzei si stratul gros de cenusa par sa concretizeze cuvintele lui Celan printr-un gest metonimic - "parul tau de cenusa, Shulamith te vei ridica mai apoi ca fum spre cer "20 Pentru Derrida cenusa lui Celan devine un spectru a toate devorator, Shulamith si absenta ei, creatia ei biblica si distrugerea istorica se intrepatrund in viziunea sa pictura lui Kiefer este o comemorare incompleta, fiindca desi avem un mormant, o cripta (Memorialul Eroilor), un epitaf (inscriptia Shulamith) absenta unei date concrete compromite procesul comemorarii, "interiorizarii celuilalt in memorie (Erinnerung)" Lipsa fixarii in timp suspendeaza pictura intre trecut si prezent, "iar nesigura si nejelita Sulamith, subiectul semitic absent al picturii intunecat-funerare a lui Kiefer, bantuie scena reprezentarii " Kiefer "construieste" o cripta picturala, un mormant vizual, surprinzand sub forma unei urne de cenusa "ceea ce nu e niciodata in totalitate acolo, ceea ce nu poate fi vreodata complet vizualizat si ceea ce nu poate, sau nu va fi, jelit" 21 Astfel, pictura devine ceea ce psihanalistii ar defini drept spatiu de represie, interiorizare, doar ca in aceasta situatie acesta e exteriorizat, dislocat sub forma unei imagini vizuale Prezenta prin absenta a subiectului ce nu va fi niciodata reprezentat in totalitate, genereaza imposibilitatea de-a jeli vreodata complet acest episod al istoriei "Pictura ca 18 Lisa Saltzman, Visual Culture and the Holocaust, p 83 19 ibidem, p 85 20 ibidem, p 80 21 ibidem, p 84 6 mormant functioneaza astfel ca spatiu, nu pentru jelire si comemorare, ci al melancoliei si al uitarii, unde ruinele istoriei fac loc ramasitelor de cenusa "22 Brian McHalle afirma despre Celan ca este "singurul reprezentant al postmodernismului poetic european", iar despre Kiefer este larg raspandita ideea ca ar fi "ultimul mare romantic" al artei contemporane probabil ca dincolo de subiectul poetic si vizual al Holocaustului afinitatea are si alte temeiuri Petre Solomon vedea la Celan "o sensibilitate acuta [sau chiar maladiva]" care i-a stimulat acuitatea, facandu-l "sa perceapa mai clar decat altii nebunia secolului " Bibliografie: 22 ibidem 7 